CELEX: 62009TN0107
Language: lt
Date: 2009-03-12 00:00:00
Title: Byla T-107/09: 2009 m. kovo 12 d. pareikštas ieškinys byloje Jungtinė Karalystė prieš Komisiją

16.5.2009   
            
            
               LT
            
            
               Europos Sąjungos oficialusis leidinys
            
            
               C 113/40
            
         2009 m. kovo 12 d. pareikštas ieškinys byloje Jungtinė Karalystė prieš Komisiją
   (Byla T-107/09)
   2009/C 113/81
   Proceso kalba: anglų
   
      Šalys
   
   
      Ieškovė: Jungtinė Didžiosios Britanijos ir Šiaurės Airijos Karalystė, atstovaujama V. Jackson, padedamo baristerio T. Eicke
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               Iš dalies panaikinti 2008 m. gruodžio 8 d. Komisijos sprendimą 2008/960/EB dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus ir Europos žemės ūkio garantijų fondo (EŽŪGF) lėšomis finansuoti kai kurias valstybių narių patirtas išlaidas (1), t. y. tiek, kiek jis daro įtaką pataisų taikymui paramos už vaisius ir daržoves schemai Jungtinės Karalystės atžvilgiu dėl kontrolės sistemos trūkumų, susijusių su iki 2002 m. įsteigtomis gamintojų organizacijomis (techninių priemonių nesuteikimas) ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė prašo iš dalies panaikinti 2008 m. gruodžio 8 d. Komisijos sprendimą 2008/960/EB dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus ir Europos žemės ūkio garantijų fondo (EŽŪGF) lėšomis finansuoti kai kurias valstybių narių patirtas išlaidas, nes Komisija klaidingai aiškino ir taikė 1996 m. spalio 28 d. Tarybos reglamento (EB) Nr. 2200/96 (2) 11 straipsnio 2 dalies d punktą manydama, kad Jungtinės Karalystės vyriausybė neatsižvelgė į šioje nuostatoje įtvirtintas gamintojų organizacijų vaisių ir daržovių sektoriuje pripažinimo sąlygas.
   Komisijos pateiktas siauras Tarybos reglamento Nr. 2200/96 11 straipsnio 2 dalies aiškinimas, kuriuo grindžiami atitinkami ginčijamo sprendimo aspektai, yra nesuderinamas su šios nuostatos formuluote, objektu ir tikslu.
   
      (1)  Pranešta dokumentu Nr. C(2008) 7820, OL L 340, 2008, p. 99.
   
      (2)  1996 m. spalio 28 d. Tarybos reglamentas (EB) Nr. 2200/96 dėl bendro vaisių ir daržovių rinkos organizavimo (OL L 297, 1996, p. 1; 2004 m. specialusis leidimas lietuvių k., 3 sk., 20 t., p. 55).